[{"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000011", "text": "Arloesi ac effaithEffaith ymchwilAnrhydeddau a gwobrauCysylltiadau strategolAnsawdd a pherfformiad"}, {"text_idx": "#000014", "text": "Ymchwil rhyngwladolAdnabod ein poblMyfyrwyr rhyngwladol"}, {"text_idx": "#000026", "text": "Mae busnes newydd myfyriwr graddedig o Brifysgol Caerdydd, Avoir Fashion, yn defnyddio gwyddorau data i helpu prynwyr i ddod o hyd i\u2019r bargeinion gorau. Cafodd y cwmni ei sefydlu o gariad y perchennog at ffasiwn, a\u2019r dyhead i fod yn glyfar a chraff wrth siopa am ei hoff gynnyrch. Roedd Amir Koochek (BDS 1999) , myfyriwr graddedig o Brifysgol Caerdydd, a\u2019i bartner Kathy, yn barod iawn i geisio cymorth arbenigol i helpu eu busnes i dyfu, yn o\u0302l Amir."}, {"text_idx": "#000027", "text": "\u201cPan brynodd Kathy ba\u0302r o esgidiau chwaraeon ar-lein, sylwodd fod yr un pa\u0302r o esgidiau ar gael o siop arall nid yn unig mewn dewis o liwiau, ond hefyd yn sylweddol ratach! Roedd hi bob amser yn ystyried ei hun yn siopwr craff, ond gwnaeth hyn iddi deimlo\u2019n rhwystredig ac yn flin. Roedd hi\u2019n awyddus i wneud y dewisiadau gorau wrth siopa am ei hoff eitemau, heb orfod treulio gormod o amser ac egni ar sawl safle yn chwilio am y pris gorau, neu\u2019r opsiynau cludo gorau, neu\u2019r fersiwn orau."}, {"text_idx": "#000028", "text": "Wrth drafod ei rhwystredigaethau, cawsom syniad o beiriant chwilio cymharu prisiau ffasiwn. Gwnaethom ymchwilio\u2019r farchnad a sylweddoli bod bwlch fan hyn, a bod angen bachu ar y cyfle."}, {"text_idx": "#000029", "text": "Roedd yr enw \u201cAvoir\u201d \u2013 Ffrangeg ar gyfer \u2018cael\u2019 \u2013 yn adlewyrchu sut roeddem yn teimlo am yr hyn yr oeddem am ei gyflawni: Mae Avoir Fashion yn ymwneud nid yn unig a\u0302 chael yr eitem ffasiwn moethus yr ydych yn dymuno ei gael, ond hefyd y wybodaeth a\u2019r ddealltwriaeth i\u2019ch helpu i wneud y penderfyniadau iawn wrth brynu."}, {"text_idx": "#000030", "text": "Y brif broblem yr oeddem yn ei hwynebu oedd y farchnad ffasiwn dameidiog, a diffyg tacsonomeg cyffredin i ddosbarthu a chategoreiddio cynnyrch o siopau a brandiau ffasiwn o bob rhan o\u2019r byd. Sut gallem ni normaleiddio a safoni\u2019r cyfresi data cynnyrch oedd yn dod gan sawl siop, a chreu dull cymharu cynnyrch dibynadwy?"}, {"text_idx": "#000035", "text": "Rydyn ni wedi bod trwy amser anodd iawn, gan wynebu sawl rhwystr, gwario arian, treulio amser a gwneud ymdrech, ond rydyn ni\u2019n teimlo\u2019n hyderus nawr am y daith o\u2019n blaenau ac mae gennym yr adnoddau i wireddu Avoir Fashion. Yn dilyn lansiad Avoir Fashion, rydym yn bwriadu trefnu rownd egin a chyflogi graddedigion o Brifysgol Caerdydd, yr Academi Meddalwedd Genedlaethol a\u2019r Academi Gwyddorau Data."}, {"text_idx": "#000040", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]